ખેડાના દલાલ ટેકરા વિસ્તારના આશરે ૧૦૦થી વધુ ઘરોમાં છેલ્લા ૧૦ દિવસથી હાઈ લો વોલ્ટેજના પ્રોબ્લમ છે. આ બાબતે સ્થાનિકો દ્વારા તા. ૧૩મી જૂને નાયબ ઈજનેરને રજૂઆત કરી હતી. આ વાતને ૧૦ દિવસ ઉપરાંત સમય વિતી ગયો હોવા છતાં પણ હજુ સુધી સ્થાનિકોનો પ્રશ્ન હલ થયો નથી. જેના કારણે સ્થાનિકો દ્વારા ફરી આ બાબતે વીજ કંપનીના ઈજનેરને મળવા ગયા હતા ત્યારે તેઓ તરફથી મારી પાસે સ્ટાફ નથી. હાલમાં જે સ્ટાફ છે તે તેઓના કામ પર છે.. આવશે એટલે મોકલીશું. પરંતુ હજુ સુધી આ પ્રશ્ન હલ કરવા માટે કોઈ અપાયુ નથી. સ્થાનિકોનું કહેવું છે કે, છેલ્લા ઘણા દિવસથી અમારા ઘરમાં લાઈટો પંખા ચાલે છે. પરંતુ ખાલી કહેવા પૂરતા જ ચાલે છે. ઘડીકમાં ફૂલ સ્પીડમાં રહે તો ઘડીકમાં બીલકુલ સ્લો થઈ જાય છે અને રાત્રે તો લાઈટ પણ માંડ માંડ થાય છે.